โจรสลัดในโซมาเลีย ชี้ให้เห็นถึงจุดอ่อนของกฏหมายทะเล ของสหประชาชาติ
การกระทำเยี่ยงโจรสลัดที่เกิดขึ้นอย่างชุกชุมเหลือเกิน ในบริเวณนอกเขตชายฝั่งของประเทศโซมาเลียในระยะไม่กี่ปี มานี้เผยให้เห็นจุดอ่อนของกฎหม
ในบริเวณน่านน้ำนอกเขตชายฝั่งของโซมาเลียระยะทางยาวเกือบ 4,000 กิโลเมตรนั้น มีกองเรือต่อต้านโจรสลัดอันประกอบด้วยเรือรบ จากกว่าสิบสองประเทศที่เลขาธิการสหประชาชาติบาน กี-มูนกล่าวว่าเป็นกองเรือที่ใหญ่ที่สุดกองหนึ่งในยุคปัจจุบัน ภาคีองค์การเนโต้ ภาคีของสหภาพยุโรป และประเทศอื่นๆส่งเรือรบไปยังบริเวณดังกล่าวเพื่อต่อสู้กับการใช้กำลังจี้บังคับเรือ และลูกเรือไปเรียกค่าไถ่ซึ่งเป็นเรื่องที่กำลังเกิดชุกชุมยิ่ง สหประชาชาติกล่าวว่าเมี่อปีที่แล้วโจรสลัดโจมตี 111ครั้งในบริเวณเขตฉนวนของทะเลที่เชื่อมคลองสุเอซกับมหาสมุทรอินเดียซึ่งนับว่าเป็นการโจมตีที่เกิดบ่อยกว่าในช่วงปีพุทธศักราช 2550 เกือบ 200เปอร์เซ็นต์ พวกโจรสลัด ซึ่งออกปล้นสะดมภ์จากบริเวณหมู่บ้านชาวประมงที่อยู่ทางภาคตะวันออกเฉียงเหนือและภาคกลางของโซมาเลียนั้น ได้เงินค่าไถ่มาเรียกได้ว่าเป็นร้อยๆล้านเหรียญสหรัฐเลยทีเดียว ทำให้การค้าโลกยุ่งเหยิง และทำให้เศรษฐกิจโลกเสียหายเหลือคณานับ การที่ไม่มีหน่วยยามฝั่งคอยสอดส่อง และป้องกันการกระทำอันผิดกฎหมายเหล่านี้ชาวประมงค์โซมาเลียเริ่มรวมกลุ่ม และหาอาวุธมาใช้เพื่อเผชิญหน้ากับพวกที่นำขยะมาทิ้งและเก็บค่าธรรมเนียมจากเรือต่างชาติ ที่มาจับปลาในน่านน้ำโซมาเลีย คุณ โรเจ้อร์ มิดเดิลตัน นักวิเคราะห์เกี่ยวกับย่านHorn ofAfricaของ Chatham House ที่กรุงลอนดอนกล่าวไว้ตอนนี้ว่า"ผู้ที่เป็นโจรสลัดอยู่ในขณะนี้ มิได้มาจากหมู่บ้านทางชายฝั่งแต่มาจากย่านที่อยู่ลึกเข้ามาในประเทศ เคยเป็นพวกคล้ายทหาร และอยากได้เงินอย่างเดียวข้อเท็จจริงที่ว่าการจับปลาแบบผิดกฎหมาย และการทิ้งขยะที่เป็นสารพิษยังดำเนินอยู่ในโซมาเลียจึงเป็นเสมือนการประชาสัมพันธ์ที่ดีเลิศให้กับพวกโจรสลัดเรื่องนั้นหมายถึงว่าเมื่อพวกโจรสลัดยึดเรือลำหนึ่งได้และบอกสำนักข่าวว่า พวกเขากำลังปกป้องน่านน้ำของโซมาเลียทำให้ชุมชนต่างๆ ตามแนวชายฝั่งที่พวกนี้ต้องการความสนับสนุนนั้นฟังแล้วพอใจมาก บรรดาเรือรบที่ลาดตระเวณในย่านอ่าวเอเดนและมหาสมุทรอินเดียนั้น ปฎิบัติตามกรอบโครงของอนุสัญญากฎหมายทะเลของสหประชาชาติ และมติของคณะมนตรีความมั่นคงแห่งสหประชาชาติ กฎหมายทะเล ซึ่ง กว่า 150ประเทศลงนามไปเมี่อปีพุทธศักราช 2525 ระบุว่าการกระทำเยี่ยงโจรสลัดเป็นการกระทำความผิดในท้องทะเลหลวง เพื่อมุ่งประโยชน์ส่วนตน และระบุด้วยว่าทุกประเทศมีสิทธิ์ที่จะจับกุมและดำเนินคดีต่อผู้ที่มีการกระทำเยี่ยงโจรสลัดในท้องทะเลหลวง แต่ผู้ชำนัญพิเศษเกี่ยวกับกฎหมายทะเลกล่าวว่าเห็นได้ชัดว่าอนุสัญญาฉบับนั้นมิได้คำนึงถึงประเทศที่ประสพความล้มเหลวอย่างโซมาเลียและเพิกเฉยละเลยที่จะถกปัญหาที่ว่าจะเกิดอะไรขึ้นถ้าโจรสลัดโจมตีภายในน่านน้ำอาณาเขตของประเทศประเทศหนึ่งหรือในน่านน้ำอาณาเขตของประเทศเพื่อนบ้าน หาใช่การโจมตีในท้องทะเลหลวงไม่ กฎหมายระหว่างประเทศเกี่ยวกับการกระทำเยี่ยงโจรสลัดสันนิษฐานว่าแต่ละประเทศต่างคนต่างรับผิดชอบในการสอดส่อง และลาดตระเวณน่านน้ำของตนเองและดำเนินคดีต่อผู้ที่ถูกจับฐานมีการกระทำเยี่ยงโจรสลัดแต่ประเทศทั้งหมดนั้นหาได้มีทรัพยากร และขีดความสามารถที่เท่าๆ กันหมดในการรักษาความปลอดภัยทางทะเลในน่านน้ำอาณาเขตของตนเรื่องที่ว่านี้กำลังเห็นได้ชัดในกรณีการกระทำเยี่ยงโจรสลัดที่กำลังเกิดอยู่ในโซมาเลียประเทศนั้นพยายามมาสิบแปดปีแล้วที่จะสถาปนารัฐบาลที่ปฏิบัติหน้าที่ได้อย่างเต็มที่ ในระยะไม่กี่เดือนมานี้ เคนยาประเทศเพื่อนบ้านของโซมาเลีย ลงนามในบันทึกแห่งความเข้าใจกับสหรัฐ อังกฤษและสหภาพยุโรปซึ่งเคนยายอมรับตัวผู้ต้องสงสัยว่า เป็นโจรสลัด และดำเนินคดีต่อคนเหล่านั้นในเคนยาแต่กลุ่มสนับสนุนสิทธิมนุษยชนระหว่างประเทศ และในเคนยาตลอดจนพวกทนายความวิพากษ์ตำหนิเรื่องดังกล่าวโดยอ้างว่าเคนยายังไม่มีกฎหมายที่เกี่ยวโยงกับเรื่องการกระทำเยี่ยงโจรสลัด และไม่สามารถเชื่อถือระบบศาลที่ทุจริตของเคนยาได้ว่าจะพิจารณาคดีอย่างเสรีและยุติธรรม รัฐมนตรีต่างประเทศเคนยา โมเสส เวตังกูลากล่าวปกป้องจุดยืนของรัฐบาลว่าเคนยากำลังทำในสิ่งที่เป็น ประโยชน์ต่อการฟื้นฟูความปลอดภัยทางทะเลขึ้นมาใหม่ในย่านแอฟริกาตะวันออก แต่ยอมรับด้วยว่าปัญหาดังกล่าวว่า จะเกิดต่อไปเรื่อยๆ ถ้าโซมาเลียยังไม่บรรลุเสถียรภาพทางการเมือง